በኦሮሚያ ክልል በተቀሰቀሰው ግጭት የተፈናቀሉ ዜጎችን ክልሉ ፈጥኖ ማቋቋም እንዳለበት ርዕሰ መስተዳድር ተመሥገን ጥሩነህ አሳሰቡ፡፡
ባሕር ዳር፡ ጥቅምት 22/2012 ዓ.ም (አብመድ) የኦሮሚያ ክልል መንግሥት ከሰሞኑ በተቀሰቀሰው ግጭት ጉዳት የደረሰባቸውን ዜጎች በአፋጣኝ መልሶ እንዲያቋቁም የአማራ ክልል ርዕሰ መስተዳድር አቶ ተመሥገን ጥሩነህ ጠየቁ።
ርዕሰ መስተዳድሩ ‹‹የፀጥታ ኃይል ባለበትና በፖለቲካ ልዩነት ንጹሐን ዜጎች ላይ የተፈጸመው ጥቃት የሚወገዝ ነው›› ብለዋል።
አቶ ተመሥገን ለኢዜአ እንደተናገሩት የአማራ ሕዝብ ከክልሉ ውጭ በአብዛኛው የአገሪቷ አካባቢዎች ከሁሉም ጋር በጋራ መኖር የሚችልና የዜጎችን በነፃነት ተንቀሳቅሶ መሥራት የሚደግፍ ነው።